open-index/open-wikipedia-markdown huggingface dataset:
მანარის ოლქი

**მანარის ოლქი** (, ) — შრი-ლანკის 25 ოლქიდან ერთ-ერთი. შედის ჩრდილოეთი პროვინციის შემადგენლობაში. ადმინისტრაციული ცენტრი — ქალაქი მანარი. ოლქის ფართობია 1 996 კმ². ადმინისტრაციული თვალსაზრისით იყოფა 5 დივიზიონად.

## მოსახლეობა 
2012 წლის მონაცემებით, ოლქის მოსახლეობა შეადგენს 99 051 ადამიანს. მოსახლეობის უმრავლესობას შეადგენენ შრი-ლანკის ტამილები.

ოლქის მოსახლეობა, შრი-ლანკის ჩრდილოეთითა და აღმოსავლეთით მცხოვრები მოსახლეობის მსგავსად, დააზარალა სამოქალაქო ომმა, რომელმაც დაახლოებით 100 000 ადამიანი იმსხვერპლა. ომის დროს რამდენიმე ასეული ათასი (შესაძლოა ერთი მილიონიც) ტამილი ემიგრაციაში წავიდა ევროპასა და ამერიკაში, ბევრი მათგანი კი გადასახლდა დედაქალაქ კოლომბოში.

### მოსახლეობა რელიგიური აღმსარებლობის მიხედვით 
## იხილეთ აგრეთვე 
* შრი-ლანკის ადმინისტრაციული დაყოფა

## რესურსები ინტერნეტში
* ოლქის ოფიციალური საიტი 

## სქოლიო
კატეგორია:შრი-ლანკის ოლქები
წიგნი რიცხვთა

**წიგნი რიცხვთა**, ***რიცხვნი*** (ბერძ. Ἀριθμοί, „Arithmoi“, , „Bəmidbar“) — ძველი აღთქმის ხუთწიგნეულისა და ბიბლიის მეოთხე კანონიკური წიგნი. სახელწოდება წარმოადგენს თარგმანს სეპტუაგინტის ბერძნული სათაურისა (àrithmoi), რომელიც სინაის მთის ძირას დაბანაკებული ისრაელი ტომების აღწერიდან მომდინარეობს. წიგნის ებრაულ თარგმანში კი მისი სათაურია „უდაბნოში“ (bemidbar). სინაის ძირას დასახლება და შემდეგ აღთქმულ მიწამდე უდაბნოში მოგზაურობა ის ორი ძირითადი ამბავია, რომელთა ირგვლივაც ვითარდება თხრობა. წიგნის საბოლოო რედაქტირებისას გამოყენებულია განსხვავებულ ტრადიციათა (იაჰვისტური, ელოჰისტური, საღმრთისმსახურებო) სხვადასხვა დოკუმენტი.

თავისი ისტორიული და რელიგიური სულისკვეთებით რიცხვთა წიგნი ირიბად უკავშირდება გამოსვლას, ხოლო კანონთა მიხედვით — ლევიანთა წიგნს და გამოსვლის ხანის სამი დიდი მოქმედი პირის სადიდებელს წარმოადგენს. უპირველეს ყოვლისა, ესაა უფალი, რომელიც უდაბნოში მოგზაურობის მთავარი გმირია, რადგანაც ისრაელი არასოდეს რჩება მარტო და მიტოვებული. ღმრთის თანასწრების მიზეზით ამ ისტორიაში უფალთან ერთად მონაწილეობს კიდევ ერთი არსებითად მნიშვნელოვანი პერსონაჟი, იაჰვეს მსახური მოსე (რიცხვ. 12:8), ანუ ღმერთსა და ხალხს შორის შუამავალი, რომელსაც მგზნებარედ უყვარს ღმერთი, თუმცა, ამავე დროს, მყარი კავშირი აქვს თავის ხალხთან. წიგნის მესამე მოქმედი პირი კი ხალხია. რთული ხასიათის, მეამბოხე, შეუპოვარი ხალხი დაწვრილებითაა აღწერილი; ისაა, საბოლოოდ, ღმერთის მზრუნველობისა და სიყვარულის უმთავრესი საგანი. ამ მიზეზით ისრაელის შემდგომ თაობებს მტკიცედ სწამდათ, რომ სწორედ იმ ხალხიდან იღებს დასაბამს მათი ფესვები და იდენტურობა. ამგვარად, უდაბნო ისრაელის მთელი ისტორიული და რელიგიური თავგადასავლის ნიმუშად იქცევა.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი, გვ. 434.

## რესურსები ინტერნეტში
* orthodoxy.ge — ძველი აღთქმა, რიცხვნი, თავი I
* აუდიო–ვერსია

კატეგორია:ძველი აღთქმის წიგნები
ქსოვილური სითხე

მინი|ლურჯი ფერით ქსოვილური სითხე
**ქსოვილური სითხე** — ადამიანისა და ცხოველთა ორგანოებისა და ქსოვილების უჯრედშორის სივრცეებში მოთავსებული სითხე. ქსოვილური სითხე ეხება ყველა ქსოვილურ ელემენტს და სისხლსა და ლიმფასთან ერთად წარმოადგენს ორგანიზმის შინაგან გარემოს. ქსოვილური სითხიდან უჯრედები შთანთქავენ აუცილებელ საკვებ ნივთიერებათა ცვლის პროდუქტებს. სისხლიდან ქსოვილის კვებისათვის აუცილებელ ნივთიერების ქსოვილურ სითხეში შესვლა და მისგან მეტაბოლიტების მოცილება ხდება ჰისტო ჰემატური ბარიერის გავლით. ქსოვილური სითხე სისხლის პლაზმის მსგავსია, მაგრამ მისგან განსხვავდება ცილის, ელექტროლიტების, ფერმენტების და მეტაბოლისტების რაოდენობით.

## ლიტერატურა
კატეგორია:გულ-სისხლძარღვთა სისტემა
ანურადჰაპურის ოლქი

**ანურადჰაპურის ოლქი** (, ) — შრი-ლანკის 25 ოლქიდან ერთ-ერთი. შედის ჩრდილო-ცენტრალური პროვინციის შემადგენლობაში. ადმინისტრაციული ცენტრი — ქალაქი ანურადჰაპურა. ოლქის ფართობია 7 179 კმ².

## მოსახლეობა 
2001 წლის მონაცემებით, ოლქის მოსახლეობა შეადგენს 745 693 ადამიანს, საიდანაც 90,7 % სინჰალელია. მოსახლეობის 90 % აღიარებს ბუდიზმს, 8,4 % ისლამს, 1,1 % ქრისტიანობას, ხოლო 0,5 % ინდუიზმს.

## იხილეთ აგრეთვე 
* შრი-ლანკის ადმინისტრაციული დაყოფა

## რესურსები ინტერნეტში
* ოლქის ოფიციალური საიტი 

## სქოლიო
კატეგორია:შრი-ლანკის ოლქები
ვოზნესენსკი

**ვოზნესენსკი** () — ქალაქი უკრაინაში. მდებარეობს მიკოლაივის ოლქში. 2013 წელს ქალაქის მოსახლეობა 36094 კაცს შეადგენდა.

## სქოლიო
კატეგორია:მიკოლაივის ოლქის ქალაქები
ევროპული თამაშები 2015

**ევროპული თამაშები 2015** — პირველი ევროპული თამაშები, რომელსაც უმასპინძლა აზერბაიჯანის დედაქალაქ ბაქოში. ჩატარდა 12 ივნისიდან 28 ივნისამდე. შეჯიბრში მონაწილეობა მიიღო 6 ათასზე მეტი სპორტსმენი 50 ეროვნული ოლიმპიური კომიტეტიდან. ევროპული თამაშები ტარდება სპორტის 20 სახეობაში.

## მასპინძლის შერჩევა 
პირველი ევროპული თამაშების ბაქოში ჩატარება 2012 წლის 8 დეკემბერს რომში გადაწყდა, ევროპის ოლიმპიური კომიტეტის 41-ე ყრილობაზე. ბაქო ერთადერთი კანდიდატი იყო და კენჭისყრაში 48 ხმიდან 38-მა ბაქოს მასპინძლობას დაუჭირა მხარი, 8 წინააღმდეგი წავიდა, ხოლო 2-მა თავი შეიკავა. სომხეთის წარმომადგენლობამ კენჭისყრაში მონაწილეობაზე უარი თქვა.

## რესურსები ინტერნეტში 
* 

## სქოლიო 
2015
კიურტი

**კიურტი** () — სოფელი მოლდოვაში, ედინეცის რაიონში. მდებარეობს ზღვის დონიდან 132 მეტრზე. 2004 წლის მონაცემებით, მოსახლეობა 828 ადამიანს შეადგენდა.

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ედინეცის რაიონის სოფლები
ჰამბანტოტის ოლქი

**ჰამბანტოტის ოლქი** (, ) — შრი-ლანკის 25 ოლქიდან ერთ-ერთი. შედის სამხრეთი პროვინციის შემადგენლობაში. ადმინისტრაციული ცენტრი — ქალაქი ჰამბანტოტა. ოლქის ფართობია 2 609 კმ². მოსახლეობა — 596 617 ადამიანი (2011).

## იხილეთ აგრეთვე 
* შრი-ლანკის ადმინისტრაციული დაყოფა

## რესურსები ინტერნეტში
* HambantotaZone Travel Information 
* Hambantota Photo and News Information 
* Hambantota Tourist Information 
* Hambantota an independent travelers' haven 
* Hambantota District Chamber of Commerce

კატეგორია:შრი-ლანკის ოლქები
რიშედლი ბაზური

**რიშედლი ბაზური** (; დ. 12 ოქტომბერი, 1996, უტრეხტი) — ნიდერლანდელი ფეხბურთელი. ასპარეზობს ერედივიზიის კლუბ „აიაქსში“.

## რესურსები ინტერნეტში
* Netherlands U17 stats  at UEFA.com
*Netherlands U17 stats  at OnsOranje

კატეგორია:ნიდერლანდელი ფეხბურთელები
კატეგორია:დაბადებული 1996
კატეგორია:დაბადებული 12 ოქტომბერი
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
წიგნი ნეემიასი

**წიგნი ნეემიასი**, ***ნეემია*** (ნიშნავს „ღმერთი ანუგეშებს“) — ძველი აღთქმისა და ბიბლიის მეთექვსმეტე კანონიკური წიგნი. ბაბილონის გადასახლების მძიმე გამოცდის შემდეგ იუდაური საკრებულოს აღდგენის პროცესის ერთ-ერთი მთავარი მოქმედი პირი ეზრასთან ერთად. ნეემიას საქმიანობა აღწერილია ძველი აღთქმის ისტორიულ წიგნში, რომელიც თვით ნეემიას სახელს ატარებს (წიგნის 13 თავი სამ ნაწილადაა დაყოფილი) და თავდაპირველად ეზრას წიგნთან ერთად ერთ ლიტერატურულ მთლიანობას შეადგენდა. დაახლოებით 445 წელს ქრისტეს შობამდე იერუსალიმში დაბრუნებულმა და მმართველად დანიშნულმა ნეემიამ (ნეემ. 5:1) იერუსალიმის გალავანი აღადგინა (ნეემ. 2:11-4:17) და ქალაქის დაცვასა და მასში მოსახლეობის დაბრუნებას უხელმძღვანელა (ნეემ. 7:1-72). ნეემია ნაწარმოებში თავს იჩენს როგორც ენერგიული, უანგარო, ლოცვისაკენ მიდრეკილი პიროვნება.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი, გვ. 434.

## რესურსები ინტერნეტში
* orthodoxy.ge — ძველი აღთქმა, ნეემია, თავი I

კატეგორია:ძველი აღთქმის წიგნები
წიგნი იობისა

**წიგნი იობისა**, ***იობი*** () — ძველი აღთქმისა და ბიბლიის მეთვრამეტე კანონიკური წიგნი. ისრაელის სიბრძნის ლიტერატურის თვალსაჩინო ნიმუში და მსოფლიო ლიტერატურის შედევრი, რაც განპირობებულია არა მხოლოდ წიგნში წამოჭრილი მარადიული პრობლემით (ესაა უდანაშაულო ადამიანის ტანჯვის თემა), არამედ იმ ლიტერატურული ფორმითაც, რომელიც მისცა ნაშრომს V საუკუნის ანონიმმა ებრაელმა ავტორმა. წიგნი დაწერილია პოეტური დიალოგის სახით, რომელსაც წინ უძღვის პროლოგი (1-2) და ასრულებს პროზაული ფორმის ეპილოგი (42:7-17).

ბიბლიური ავტორის ნაშრომს ტანჯვით შეპყრობილი მართალი კაცის ძველი ამბავი უდევს საფუძვლად. მასზე დაყრდნობითაა შეთხზული პოეტური დიალოგი იობსა და მის სამ მეგობარს შორის, რომელთაც იობის გასაჭირის შესახებ შეიტყვეს და მის მოსანახულებლად მივიდნენ. თავდაპირველად იობი თავისი ბედუკუღმართობის გამო გამოხატავს წუხილს, შემდეგ თითოეული მეგობარი სათითაოდ სამჯერ გამოთქვამს თავის აზრს და იობი ყოველ ჯერზე გასცემს პასუხს თითოეულ მათგანს. ამგვარად იქმნება საუბართა სამი ციკლი (3-27), რომლებშიც ოფიციალური სიბრძნის წარმომადგენლები იცავენ თეზისს ღმერთის სამართლიანი საზღაურის შესახებ, ვინც დამსახურებისა და დანაშაულის შესაბამისად აჯილდოებს ან სჯის ადამიანებს. თავის პასუხებში იობი ეკამათება ამ სიბრძნეს საკუთარ ამბავსა და სხვა მსგავს შემთხვევებზე დაყრდნობით, რომელთა შესახებაც სმენია. 29-31 თავებში გადმოცემულ უკანასკნელ გრძელ მონოლოგში იობი ამტკიცებს საკუთარ უდანაშაულობასა და ღმერთს მოუწოდებს, ჩაერთოს კამათში, თუმცა ღმერთის ჩარევას წინ უძღვის უფრო გვიანდელი ხანის ელიჰეს (32-37) სიტყვა. ღმერთი ერთვება საუბარში (38-41), სამყაროს საიდუმლოებათა შესახებ ესაუბრება იობს და ახვედრებს მას, რომ ის საიდუმლოების მჭიდრო ქსელში ჩაფლული ქმნილებაა, რომელიც შემოქმედი ღმერთის სიბრძნესა და ყოვლისშემძლეობას ექვემდებარება. იობი ხედავს, რომ ღმერთი არ გმობს მას, როგორც ცოდვილს (როგორადაც მას მეგობრები მიიჩნევდნენ), თუმცა არც მის მიერ გამართულ სამსჯავროზე წარდგება ბრალდებულის სახით (თავად როგორც სურდა იობს), აცნობიერებს საკუთარ ამპარტავნებას, უარს ამბობს მანამდე გამოთქმულ პრეტენზიებზე, აღარ სთხოვს ღმერთს რამე პასუხს და არც სასჯელისაგან თავის გათავისუფლებას (42:1-6). იობისთვის უმნიშვნელოვანესია შეხვედრა ღმერთთან, რომელმაც იგი არ დაგმო: იობმა ხელახლა იპოვა საკუთარი ღმერთი და ახლა სხვა აღარაფერი ესაჭიროება.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი, გვ. 434.

## რესურსები ინტერნეტში
* orthodoxy.ge — ძველი აღთქმა, იობი, თავი I

კატეგორია:ძველი აღთქმის წიგნები
წიგნი ესთერისა

**წიგნი ესთერისა**, ***ესთერი*** — ძველი აღთქმისა და ბიბლიის მეჩვიდმეტე კანონიკური წიგნი. დაახლოებით ქრისტეს შობამდე 150 წელს დაიწერა, შედის ძველი აღთქმის ისტორიულ წიგნთა შორის. მასში მოთხრობილია გმირი ქალის ესთერის ცხოვრების თავგადასავალი, რომელიც მეფე ახაშვეროშის მეუღლე გახდა და ტახტზე ასვლის შემდეგ საკუთარი თავი და თავისი ხალხი იხსნა შეთქმულებისაგან, რომელიც კარის უხუცესმა და ესთერის გამზრდელის, მორდექაის მტერმა, ჰამანმა ჩაიფიქრა. წიგნში პურიმის დღესასწაულის დაარსების ამბავია მოთხრობილი. წიგნი მიზნად ისახავს, საგანგებოდ აღნიშნოს ძლევამოსილ მტერზე ებრაული საზოგადოების გამარჯვება და გადარჩენა, რისი მიღწევაც ისრაელმა ხალხმა მარხვის, ლოცვისა და ამავე დროს, ღმერთის მიერ შთაგონებულ ადამიანთა გამჭრიახობისა და მოხერხებულობის წყალობით შეძლო.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი, გვ. 434.

## რესურსები ინტერნეტში
* orthodoxy.ge — ძველი აღთქმა, ესთერი, თავი I

კატეგორია:ძველი აღთქმის წიგნები
ტოომპეა

[upright=1.25|მინი|250პქ|ვიშგოროდის ბორცვის ხედი [წმინდა ოლაფის ეკლესია (ტალინი)|წმინდა ოლაფის ეკლესიის კოშკიდან]]
**ტოომპეა** ან **ვიშგოროდი** (, , ) — ტალინის ძველი ქალაქის ნაწილი. მდებარეობს ქალაქის შემაღლებულ ნაწილში საიდანაც მომდინარეობს სახელწოდება ტოომპეა, ზემო ქალაქი.

შუა საუკუნეებში ვიშგოროდი სამ ნაწილად, დიდ ქალაქად, მცირე ქალაქად და მიმდებარე ტერიტორიებად იყოფოდა. ტოომპეაში XII-XIV საუკუნეებში ტოომპეის ციხესიმაგრე აშენდა. ციხესიმაგრის თავზე აღმართულია 1360-1370 წლებში აგებული 48 მეტრიანი კოშკი „გრძელი ჰერმანი“ (). „გრძელი ჰერმანის“ წვერზე აღმართული დროშა ესტონეთის ერთ-ერთი სიმბოლოთაგანია. 

გადაკეთებულ ციხესიმაგრეში განტავსებულია ესტონეთის პარლამენტი რიიგიკოგუ.

ტოომპეაში აგრეთვე მდებარეობს 1900 წელს აგებული ალექსანდრე ნეველის მართლმადიდებლური ტაძარი.

## იხილეთ აგრეთვე
*ტოომპეის ციხესიმაგრე 

## რესურსები ინტერნეტში
* ვირტუალური მოგზაურობა ტოომპეაში

კატეგორია:ტალინი
კატეგორია:ესტონეთის ისტორია
მულაიტივუს ოლქი

**მულაიტივუს ოლქი** (, ) — შრი-ლანკის 25 ოლქიდან ერთ-ერთი. შედის ჩრდილოეთი პროვინციის შემადგენლობაში. ადმინისტრაციული ცენტრი — ქალაქი მულაიტივუ. ოლქის ფართობია 2 617 კმ². ადმინისტრაციული თვალსაზრისით იყოფა 6 დივიზიონად.

## მოსახლეობა 
2012 წლის მონაცემებით, ოლქის მოსახლეობა შეადგენს 91 947 ადამიანს. მოსახლეობის უმრავლესობას შეადგენენ შრი-ლანკის ტამილები.

ოლქის მოსახლეობა, შრი-ლანკის ჩრდილოეთითა და აღმოსავლეთით მცხოვრები მოსახლეობის მსგავსად, დააზარალა სამოქალაქო ომმა, რომელმაც დაახლოებით 100 000 ადამიანი იმსხვერპლა. ომის დროს რამდენიმე ასეული ათასი (შესაძლოა ერთი მილიონიც) ტამილი ემიგრაციაში წავიდა ევროპასა და ამერიკაში, ბევრი მათგანი კი გადასახლდა დედაქალაქ კოლომბოში.

### მოსახლეობა რელიგიური აღმსარებლობის მიხედვით 
## იხილეთ აგრეთვე 
* შრი-ლანკის ადმინისტრაციული დაყოფა

## რესურსები ინტერნეტში
* ოლქის ოფიციალური საიტი 

## სქოლიო
კატეგორია:შრი-ლანკის ოლქები
კასარი

**კასარი** () — კუნძული ესტონეთის დასავლეთ ნაწილში. მდებარეობს მოონზუნდის არქიპელაგში. კუნძულზე მდებარეობს ესტონეთის კულტურული მემკვიდრეობის ობიექტი კასარის სამრეკლო.

## ლიტერატურა
*U. Kiisa. *Kassari*. ტალინი, 1985.

## რესურსები ინტერნეტში
*კასარი 360° - აეროფოტოები
*ღირსშესანიშნაობანი 

კატეგორია:ესტონეთის კუნძულები
კატეგორია:კუნძულები ანბანის მიხედვით
კიჰნუ

**კიჰნუ** (, ) — კუნძული ესტონეთის სამხრეთ-დასავლეთ ნაწილში. მდებარეობს რიგის ყურეში და არის ქვეყნის სიდიდით მე-7 კუნძული. ადმინისტრაციულად განეკუთვნება პიარნუმაის მაზრას.

## იხილეთ აგრეთვე
*ესტონეთის კუნძულების სია

## რესურსები ინტერნეტში
* კუნძულის ოფიციალური საიტი
*კასარი 360° - აეროფოტოები

კატეგორია:ესტონეთის კუნძულები
კატეგორია:კუნძულები ანბანის მიხედვით
იუჰან კუკი

**იუჰან კუკი** (; დ. 13 აპრილი, 1885, რაკე — გ. 4 დეკემბერი, 1942) — ესტონელი პოლიტიკოსი. ესტონეთის პრემიერ-მინისტრი 1922–1923 წლებში.

1910 წელს დაასრულა რიგის პოლიტექნიკური ინსტიტუტის სავაჭრო ფაკულტეტი, სტაჟირებას გადიოდა გერმანიაში. 1911–1919 წლებში ეწეოდა ჟურნალისტურ საქმიანობას. 1919–1920 წლებში ესტონეთის ფინანსთა მინისტრია. 1920–1926 წლებში რიიგოკოგუს წევრია. 1922–1923 წლებში ესტონეთის მთავრობის მეთაურია.

აკრიტიკებდა კონსტანტინ პიატსის პოლიტიკურ რეჟიმს. 1940 წელს დააპატიმრეს შინაგან საქმეთა სახალხო კომისარიატის წარმომადგენლებმა. გარდაიცვალა 1942 წელს პატიმრობაში. 

## რესურსები ინტერნეტში
* ბიოგრაფია

კატეგორია:ესტონეთის პრემიერ-მინისტრები
კატეგორია:დაბადებული 13 აპრილი
კატეგორია:დაბადებული 1885
კატეგორია:გარდაცვლილი 4 დეკემბერი
კატეგორია:გარდაცვლილი 1942
ტაავი რიივასი

**ტაავი რიივასი** (; დ.  26 სექტემბერი, 1979, ტალინი) — ესტონელი პოლიტიკოსი. ესტონეთის პრემიერ-მინისტრი 2014-2016 წლებში. იგი არის ერთ-ერთი ყველაზე ახალგაზრდა მთავრობის მეთაური მსოფლიოში. 

დაიბადა ტალინში 1979 წელს. დაამთავრა ტარტუს უნივერსიტეტი. ახალგაზრდა ასაკში გახდა რეფორმის პარტიის წევრი. 2012 წელს ანდრუს ანსიპის მთავრობაში დაიკავა სოციალურ საკითხთა მინისტრის თანამდებობა. 2014 წელს გადადგა პრემიერ-მინისტრი ანსიპი, მისი რეკომენდაციით პრეზიდენტმა ილვესმა ახალი მთავრობის ფორმირება ტაავი რიივასის დაავალა. 

ესტონური ენის გარდა ფლობს ინგლისურ, რუსულ და ფინურ ენებს.  

## სქოლიო 
კატეგორია:ესტონეთის პრემიერ-მინისტრები
კატეგორია:დაბადებული 1979
კატეგორია:ესტონელი პოლიტიკოსები
კატეგორია:დაბადებული 26 სექტემბერი
კატეგორია:ცოცხალი ადამიანები
კატეგორია:ტალინში დაბადებულები
ჰლინაია-მიკე

**ჰლინაია-მიკე** () — სოფელი მოლდოვაში, ედინეცის რაიონში. მდებარეობს ზღვის დონიდან 197 მეტრზე. 2004 წლის მონაცემებით, მოსახლეობა 51 ადამიანს შეადგენდა.

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ედინეცის რაიონის სოფლები
პაკრის კუნძულები

**პაკრის კუნძულები** (, ) — კუნძულთა ჯგუფი ესტონეთის ჩრდილოეთ ნაწილში. მდებარეობს ბალტიის ზღვაში და შედგება ორი კუნძულისაგან: ვეიკე-პაკრი და სუურ-პაკრი. ადმინისტრაციულად განეკუთვნება ჰარიუმაის მაზრას.

## იხილეთ აგრეთვე
*ესტონეთის კუნძულების სია

## რესურსები ინტერნეტში
* ვეიკე-პაკრი: სქემა და ფოტოები
* სუურ-პაკრი: სქემა და ფოტოები

კატეგორია:ესტონეთის კუნძულები
რუჰნუ

**რუჰნუ** (, , ) — მცირე კუნძული ესტონეთის სამხრეთ-დასავლეთ ნაწილში. მდებარეობს რიგის ყურეში და არის ქვეყნის სიდიდით მე-10 კუნძული. ადმინისტრაციულად განეკუთვნება საარემაის მაზრას. 1944 წლამდე საუკუნეების განმავლობაში დასახლებული იყო ეთნიკური შვედებით და მოქმედებდა ტრადიციული შვედური კანონები. 

## იხილეთ აგრეთვე
*ესტონეთის კუნძულების სია

## რესურსები ინტერნეტში
* რუჰნუს ოფიციალური საიტი

კატეგორია:ესტონეთის კუნძულები
კატეგორია:საარემაას მუნიციპალიტეტები
კატეგორია:კუნძულები ანბანის მიხედვით
მანარი (კუნძული)

**მანარი** (; ) — კუნძული პოლკის სრუტეში. შედის შრი-ლანკის შემადგენლობაში. ეკუთვნის ჩრდილოეთი პროვინციის მანარის ოლქს. კუნძულის ფართობია დაახლოებით 50 კმ², რომელიც უმეტესად მცენარეებითა და ქვიშითაა დაფარული.

კუნძული მშრალი და უნაყოფოა; ეკონომიკური თვალსაზრისით წამყვანი დარგია თევზჭერა.

## რესურსები ინტერნეტში
* A journey to Mannar and the ‘Dancing Islands’
* A STUDY ON THE INDIGENOUS PEOPLE OF MANNAR AND MATHODDAM
* Navy Defends Mannar Island successfully 

## სქოლიო
კატეგორია:შრი-ლანკის კუნძულები
კატეგორია:კუნძულები ანბანის მიხედვით
ნარვის წყალსაცავი

**ნარვის წყალსაცავი** (, ) — ტბის ტიპის წყალსაცავი მდინარე ნარვასა და მის შენაკად პლიუსაზე. მდებარეობს ესტონეთისა და რუსეთის საზღვარზე.

შეიქმნა მდინარე ნარვის კალაპოტში კაშხლის მშენებლობის შედეგად. წყალსაცავის მშენებლობა და მისი წყლით შევსება 1950-1955 წლებში მიმდინარეობდა.

ჰიდროკვანძი მოიცავს ლენჰიდროპროექტის მიერ დაპროექტებულ 125 მგვტ სიმძლავრის ნარვის ჰესს. 

კაშხლისა და წყალსაცავის დასავლეთი ნაწილი ესტონეთის, ხოლო მარჯვენა კი რუსეთის ტერიტორიაზეა.

## სქოლიო
კატეგორია:ესტონეთის წყალსაცავები
კატეგორია:რუსეთის წყალსაცავები
ედგარ სავისაარი

**ედგარ სავისაარი** (; დ.  31 მაისი, 1950, ჰარიუმაა, ესტონეთის სსრ) — ესტონელი პოლიტიკოსი. ესტონეთის პრემიერ-მინისტრი 1990-1992 წლებში. ტალინის მერი 2007 წლიდან 2015 წლამდე. 

დაიბადა ციხეში, სადაც დედამისი მარია იხდიდა 5-წლიან სასჯელს. მისი მშობლები დააპატიმრეს 1949 წელს. მათი დანაშაული იყო კოლექტივისათვის გადასაცემი საკუთარი ცხენის გაყიდვა. მამას მიუსაჯეს 15 წელი, ხოლო დედა 1950 წელს პატარა შვილთან ერთად დაუბრუნდა მშობლიურ სოფელს პილვამააში. 

სწავლობდა ტარტუს უნივერსიტეტში. 1973 წელს მიიღო ისტორიკოსის დიპლომი. 1990 წელს დაინიშნა ესტონეთის სსრ-ის მინისტრთა საბჭოს თავმჯდომარედ.  ხოლო 1991 წლის 20 აგვისტოს დამოუკიდებლობის გამოცხადების შემდეგ გახდა ესტონეთის პრემიერ-მინისტრი. თანამდებობიდან გადადგა 1992 წელს. 1992-1995 წლებში იყო რიიგიკოგუს ვიცე-სპიკერი. 2001-2004 წლებში ტალინის მერია. 2005-2007 წლებში კი ეკონომიკის მინისტრი. 2007 წლიდან 2015 წლამდე იყო ტალინის მერია. 

## რესურსები ინტერნეტში
* CityMayors profile
* 16. December 2010, err.ee, Tallinn Mayor an 'Agent of Russian Influence,' Alleges Leaked Intelligence

კატეგორია:ესტონეთის პრემიერ-მინისტრები
კატეგორია:ტალინის მერები
კატეგორია:დაბადებული 1950
კატეგორია:ესტონელი პოლიტიკოსები
კატეგორია:რიიგიკოგუს წევრები
კატეგორია:დაბადებული 31 მაისი
გამპაჰა

**გამპაჰა** (; ) — ქალაქი შრი-ლანკაში, დასავლეთი პროვინციის გამპაჰის ოლქში. მეექვსე უდიდესი ურბანული არეალი დასავლეთ პროვინციაში და მეორე — გამპაჰის ოლქში, ქალაქ ნეგომბოს შემდეგ. მდებარეობს ყოფილ დედაქალაქ კოლომბოდან ჩრდილო-აღმოსავლეთით.

## რესურსები ინტერნეტში
* MSN Map - elevation = 14m
* Detailed map of Gampaha and Sri Lanka

კატეგორია:შრი-ლანკის ქალაქები
ტიიტ ვიაჰი

**ტიიტ ვიაჰი** (; დ. 10 იანვარი, 1947, ვალგა, ესტონეთის სსრ) — ესტონელი პოლიტიკოსი. ესტონეთის პრემიერ-მინისტრი 1992 და 1995-1997 წლებში.

დაიბადა 1947 წლის 10 იანვარს ქალაქ ვალგაში. დაამთავრა ტალინის ტექნიკური უნივერსიტეტი. იყო ესტონეთის სახალხო ფრონტის ერთ-ერთი ორგანიზატორი. 1989 წელს გახდა ესტონეთის სსრ-ის ტრანსპორტის მინისტრი. ეს თანამდებობა ეკავა 1992 წლამდე. 1992 წელს სათავეში ჩაუდგა მთავრობას. მისი მმართველობის დროს შემოიღეს ახალი ვალუტა ესტონური კრონი. 1992 წლის საპარლამენტო არჩევნებში მას მონაწილეობა არ მიუღია. 1993 წელს გახდა კოალიციური პარტიის თავმჯდომარე. 1995 წლის არჩევნებზე კოალიციური პარტიისა და ესტონეთის სახალხო კავშირის კოალიციამ გამარჯვებას მიაღწია და ჩამოაყალიბა მთავრობა. გადადგა 1997 წელს.

## ლიტერატურა
* Raun, Toivo U. Estonia and the Estonians. Stanford, Calif: Hoover Institution Press, Stanford University, 2001. ISBN 978-0-8179-2852-0

## რესურსები ინტერნეტში
* Toomla: Eesti poliitikud pole russofoobsed, Eesti Päevaleht, 9. oktoober 2008

კატეგორია:ესტონეთის პრემიერ-მინისტრები
კატეგორია:დაბადებული 1947
კატეგორია:ესტონელი პოლიტიკოსები
კატეგორია:დაბადებული 10 იანვარი
კატეგორია:ცოცხალი ადამიანები
მარტ ლაარი

**მარტ ლაარი** (; დ.  22 აპრილი, 1960, ვილიანდი, ესტონეთის სსრ) — ესტონელი პოლიტიკოსი. ესტონეთის პრემიერ-მინისტრი 1992-1994 და 1999-2002 წლებში. თავდაცვის მინისტრი 2011-2012 წლებში. 

1983 წელს დაამთავრა ტარტუს უნივერსიტეტი. 1995 წელს ამავე უნივერსიტეტში მიიღო ისტორიის მაგისტრის ხარისხი, ხოლო 2005 წელს დაიცვა სადოქტორო დისერტაცია. რიიგიკოგუს გადაწყვეტილებით 1992 წლიდან პრემიერ-მინისტრია. 1994 წელს პარლამენტმა გადააყენა პრემიერის თანამდებობიდან. პრემიერობის დროს დაიმსახურა წარმატებული რეფორმატორის სახელი. 5 წლის შემდეგ კვლავ დუბრუნდა პრემიერის თანამდებობას, რომელზეც 2002 წლამდე დარჩა.

2006 წლიდან საქართველოს პრეზიდენტის მიხეილ სააკაშვილის მრჩეველია. ამ თანამდებობაზე დარჩა 2008 წლის რუსეთ-საქართველოს ომამდე. 2010 წელს მიიწვიეს მოლდოვის მთავრობის მრჩევლად.

2011-2012 წლებში ესტონეთის თავდაცვის მინისტრია.

## რესურსები ინტერნეტში
* Mart Laar's blog 
* Laar's biography for the Friedman Prize
* Doing Business project

## სქოლიო
კატეგორია:ესტონეთის პრემიერ-მინისტრები
კატეგორია:ესტონეთის თავდაცვის მინისტრები
კატეგორია:დაბადებული 1960
კატეგორია:ესტონელი პოლიტიკოსები
კატეგორია:დაბადებული 22 აპრილი
კატეგორია:ცოცხალი ადამიანები
კაკატაჩის რაიონი

**კაკატაჩის რაიონი** () — რაიონი  პერუში, სან-მარტინის რეგიონის სან-მარტინის პროვინციაში. მდებარეობს ზღვის დონიდან 295 მეტრზე. 2007 წლის მონაცემებით, მოსახლეობა 2 904 ადამიანს შეადგენდა, სიმჭიდროვე 39 ადამიანი კმ²-ზე. ფართობი 75,36 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:სან-მარტინის რეგიონის რაიონები
კატეგორია:სან-მარტინის პროვინციის რაიონები
ჩეპელეუცი

**ჩეპელეუცი** () — სოფელი მოლდოვაში, ედინეცის რაიონში. მდებარეობს ზღვის დონიდან 227 მეტრზე. 2004 წლის მონაცემებით, მოსახლეობა 1 190 ადამიანს შეადგენდა.

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

## სქოლიო
კატეგორია:ედინეცის რაიონის სოფლები
წიგნი მსაჯულთა

**წიგნი მსაჯულთა**, ***მსაჯულნი*** (ებრ. ספר שופטים) — ბიბლიის მეშვიდე კანონიკური წიგნი. ძველი აღთქმის მეორე ისტორიული წიგნი. მისი სახელწოდება მთავარ მოქმედ გმირთაგან მომდინარეობს, რომელთაც „მსაჯულები“ ეწოდებათ და რომელთა ამბებიცაა მოთხრობილი იესო ნავეს ძის წიგნში სიკვდილიდან მეფობის დამყარებამდე, ანუ დაახლოებით ორი საუკუნის მანძილზე. მსაჯულები არიან სამხედრო და სამოქალაქო ხელმძღვანელები, რომელთაც ღმერთი გარკვეულ ვითარებაში მოავლინებს მეზობელ ხალხთა ჩაგვრისაგან ისრაელის ერთი ან რამდენიმე ტომის დახსნის მიზნით. ზოგჯერ მსაჯულებს „მხსნელებადაც“ მოიხსენიებენ. მსაჯულთა წიგნი სამ ნაწილადაა დაყოფილი:
* **I** — *პირველი ნაწილი*: ისტორიული შესავალია (მსჯ. 1:1-2:5) და აღთქმულ მიწაზე სხვადასხვა ტომთა დასახლების ნელ, მოუწესრიგებელ და რთულ პროცესს აღწერს. ეს სირთულეები თავისი ღმერთისადმი ისრაელის არაერთგული დამოკიდებულებით აიხსნება (მსჯ. 2:6-3:6);
* **II** — *მეორე ნაწილი*: ცალკეულ მსაჯულებთან დაკავშირებული ეპიზოდებისაგან შედგება (მსჯ. 3:7-16:31). ეს მსაჯულებია: ეჰუდი, დებორა, ბარაკი, გედეონი, იეფთაე და სამსონი;
* **III** — *მესამე ნაწილი*: (მსჯ. 17-21) ორ დამატებას მოიცავს. პირველი მათგანი დანის საკრებულო ტაძრის აგების შესახებ მოგვითხრობს (17-18), ხოლო მეორე (19- 21) გიბყაში მომხდარ ბენიამინის საძრახის საქციელს გვაცნობს.
მსაჯულთა წიგნი, ქრისტიანული სწავლების მიხედვით, შემდეგ მორალს შეიცავს: ღმერთი სჯის ისრაელ ხალს და მტრის მონობაში აგდებს მას ყოველთვის, როდესაც ხალხი მას ღალატობს. თუმცა ღმერთი ისრაელისთვის მხსნელ მსაჯულთა მივლინებით ავლენს თავის გულმოწყალებას.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი, გვ. 434.

## რესურსები ინტერნეტში
* orthodoxy.ge — ძველი აღთქმა, მსაჯულნი, თავი I
* აუდიო–ვერსია

კატეგორია:ძველი აღთქმის წიგნები
ნაისაარი

**ნაისაარი** () — კუნძული ესტონეთის ჩრდილოეთ ნაწილში. მდებარეობს ფინეთის ყურეში და არის ქვეყნის სიდიდით მე-6 კუნძული. ადმინისტრაციულად განეკუთვნება ჰარიუმაის მაზრას.

## იხილეთ აგრეთვე
*ესტონეთის კუნძულების სია

## რესურსები ინტერნეტში
* კუნძულის საიტი 
* კუნძულ ნაისაარის რუკები და ფოტოები 
* ციხესიმაგრე კუნძულ ნაისაარზე

კატეგორია:ესტონეთის კუნძულები
კატეგორია:კუნძულები ანბანის მიხედვით
ბარაბოი (დონდუშენის რაიონი)

**ბარაბოი** () — სოფელი მოლდოვაში, დონდუშენის რაიონში. მდებარეობს ზღვის დონიდან 174 მეტრზე. 2004 წლის მონაცემებით, მოსახლეობა 3 354 ადამიანს შეადგენდა.

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:დონდუშენის რაიონის სოფლები
გალეს ოლქი

**გალეს ოლქი** (, ) — შრი-ლანკის 25 ოლქიდან ერთ-ერთი. შედის სამხრეთი პროვინციის შემადგენლობაში. ადმინისტრაციული ცენტრი — ქალაქი გალე. ოლქის ფართობია 1 652 კმ². მოსახლეობა — 1 075 000 ადამიანი (2001).

## იხილეთ აგრეთვე 
* შრი-ლანკის ადმინისტრაციული დაყოფა

## რესურსები ინტერნეტში
* ოლქის ოფიციალური საიტი 

კატეგორია:შრი-ლანკის ოლქები
წიგნი რუთისა

**წიგნი რუთისა**, ***რუთი*** (ებრ. מגילת רות) — ძველი აღთქმისა და ბიბლიის მერვე კანონიკური წიგნი, უცნობი ავტორის მიერ დაწერილი. სეპტუაგინტასა და ვულგატაში მოთავსებულია მსაჯულთა წიგნის შემდეგ. სათაურად აღებულია მოაბი ქალის, წიგნის მთავარი გმირის, სახელი. მოაბის ქვეყანაში საცხოვრებლად წასული ბეთლემელი მეუღლის გარდაცვალების შემდეგ დედამთილ ნაყომთან ერთად რუთი იუდას ქვეყანაში დაბრუნდა და ცოლად გაჰყვა ქმრის ნათესავ ბოყაზს. ქორწინებიდან იშვა ვაჟი ყობედი, დავითის წინაპარი. წიგნი მნიშვნელოვან და ღირებულ ქრისტიანულ დარიგებებს შეიცავს. მასში ხაზგასმულია ისრაელელი ოჯახის ყველაზე თვალსაჩინო ღირსებანი: მშობლების მიმართ თაყვანისცემა, ნათესავთა მიმართ გულმოწყალება, სიყვარული და გულთბილი დამოკიდებულებანი ოჯახურ ურთიერთობებში. ღმრთაებრივი განგება ცხოვრებისეულ მტკივნეულ მოვლენებს ადამიანთა სასარგებლოდ ამოქმედებს: უცხოტომელი რუთი დავითისა და თვით მესიის წინაპარი ხდება. ისრაელის ღმერთი იღებს უცხოელთა ძღვენს. ისრაელთა და უცხოელთა შორის ქორწინებები კანონიერია და ღმერთის მიერ არის კურთხეული. წარმართებს, რომლებიც სამაგალითო ცხოვრებას ეწევიან, ჭეშმარიტ ღმერთთან ზიარების მადლი ეძლევათ.

## ლიტერატურა
* „ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი, გვ. 434.

## რესურსები ინტერნეტში
* orthodoxy.ge — ძველი აღთქმა, რუთი, თავი I

კატეგორია:ძველი აღთქმის წიგნები
ანდრეს ტარანდი

**ანდრეს ტარანდი** (; დ.  11 იანვარი, 1940, ტალინი, ესტონეთი) — ესტონელი პოლიტიკოსი. ესტონეთის პრემიერ-მინისტრი 1994–1995  წლებში. 2004–2009 წლებში იყო ევროპის პარლამენტის წევრი სოციალ-დემოკრატიული პარტიიდან. 

დაიბადა ტალინში, სწავლობდა ტარტუს უნივერსიტეტში, რომელიც დაამთავრა 1963 წელს კლიმატოლოგის სპეციალობით. 1992 წლიდან 2004 წლამდე რიიგიკოგუს წევრია. 

ანდრეს და მარი ტარანდებს ჰყავთ ორი შვილი: ინდრეკ ტარანდი - პოლიტიკოსი, ისტორიკოსი, ჟურნალისტი, ევროპის პარლამენტის წევრი 2009 წლიდან და კაარელ ტარანდი, ჟურნალისტი.

## რესურსები ინტერნეტში
* 

კატეგორია:ესტონეთის პრემიერ-მინისტრები
კატეგორია:დაბადებული 11 იანვარი
კატეგორია:დაბადებული 1940
კატეგორია:ესტონელი პოლიტიკოსები
კატეგორია:რიიგიკოგუს წევრები
კატეგორია:ცოცხალი ადამიანები
კატეგორია:ტალინში დაბადებულები
მარტ სიიმანი

**მარტ სიიმანი** (; დ.  21 სექტემბერი, 1946, კილინგი-ნიმე, ესტონეთი) — ესტონელი პოლიტიკოსი. ესტონეთის პრემიერ-მინისტრი 1997-1999 წლებში. 

დაიბადა კილინგი-ნიმეში, სწავლობდა ტარტუს უნივერსიტეტში, რომელიც დაამთავრა 1971 წელს ფილოლოგ-ფსიქოლოგის სპეციალობით. 1987 წლიდან ესტონეთის რადიოს ხელმძღვანელობს. 1989 წლიდან ესტონეთის ტელევიზიის გენერალური დირექტორია. 1995 წელს აირჩიეს რიიგიკოგუს წევრად.1997-1999 წლებში ქვეყნის პრემიერ-მინისტრია. 2001 წლიდან ესტონეთის ეროვნული ოლიმპიური კომიტეტის პრეზიდენტი, ხოლო 2003 წლიდან პრეზიდენტ არნოლდ რუიტელის მრჩეველია.

## რესურსები ინტერნეტში
* Mart Siimann peab moodustama valitsuse 
* Новым президентом НОК стал Март Сийманн

კატეგორია:ესტონეთის პრემიერ-მინისტრები
კატეგორია:რიიგიკოგუს წევრები
კატეგორია:ესტონელი პოლიტიკოსები
კატეგორია:დაბადებული 1946
კატეგორია:დაბადებული 21 სექტემბერი
კატეგორია:ცოცხალი ადამიანები
ნიკ ვუიჩიჩი

**ნიკოლას ჯეიმზ „ნიკ“ ვუიჩიჩი** (  დ. 4 დეკემბერი, 1982, მელბურნი, ავსტრალია) — ქრისტიანობის მქადაგებელი და მოტივაციური ორატორი, რომელიც დაიბადა ტეტრა-ამელიის სინდრომით. მძიმე ბავშვობა ჰქონდა, განიცდიდა მენტალურად, ემოციურად, ფიზიკურად, თუმცა საბოლოო ჯამში, შეეგუა ინვალიდობას და 17 წლის ასაკში დააარსა საკუთარი არაკომერციული ორგანიზაცია „Life Without Limbs“ („ცხოვრება კიდურების გარეშე“). 

10 წლის ასაკში თვითმკვლელობა სცადა. იგი მთელ მსოფლიოში გამოდის მოტივაციური სიტყვებით, მისი გამოსვლები ფოკუსირებულია ინვალიდობაზე, იმედსა და ცხოვრების აზრის ძიებაზე. საუბრობს აგრეთვე თავის რწმენაზე და აღნიშნავს, რომ ღმერთი ცვლის ადამიანის გულს და ის თავის საქმეს აკეთებს, და, რომ ღმერთი დიდია, რამეთუ ადამიანს აძლევს შესაძლებლობას დაძლიოს ყველანაირი სირთულე. ნიკ ვუიჩიჩი დაიბადა ავსტრალიის ქალაქ მელბურნში, სერბი ემიგრანტების ოჯახში. ეთნიკურად იგი სერბი-ავსტრალიელია. 

ნიკ ვუიჩიჩს აქვს მეტად იშვიათი დაავადება ტეტრა-ამელიის სინდრომის სახით, ხელები და ფეხები მას არ აქვს დაბადებიდან. ფიზიკური ნაკლულოვანების მიუხედავად, იგი ჯანმრთელი დაიბადა. ნაწილობრივ გააჩნდა ერთი ტერფი ორი შეზრდილი თითით. ქირურგიული ოპერაციის შემდეგ, რომელიც მიმართული იყო თითების გაყოფისაკენ, მისცა ბავშვს სიარულის, ცურაობის, სკეიტბორდზე და სერფინგის დაფაზე სრიალის, კომპიუტერთან მუშაობისა და წერის საშუალება. 21 წლის ასაკში დაამთავრა გრიფითის უნივერსიტეტი. მოგზაურობს მთელ მსოფლიოში და კონცენტრირებულია მოზარდების პრობლემების საკითხებზე. იძლევა ინტერვიუებს მსოფლიოს სხვადასხვა ტელეკომპანიებისათვის. იმყოფებოდა ხუთი კონტინენტის 60-მდე ქვეყანაში. მოტივაციური საუბრებით გამოდის TED-თან ერთად. 

2005 წელს ნომინირებული იყო „წლის ახალგაზრდა ავსტრალიელის“ პრემიაზე. მისი პირველი წიგნი სახელწოდებით „Life Without Limits: Inspiration for a Ridiculously Good Life“ გამოქვეყნდა 2010 წელს Random House-ის მიერ. 2009 წელს მონაწილეობა მიიღო მოკლემეტრაჟიან დამოუკიდებელ ფილმში „პეპლის ცირკი“, რომელსაც გახდა Doorpost Film Project-ის მთავარი პრიზის გამარჯვებული. 2010 წელს ფილმმა Method Fest Independent Film Festival-ზე გაიმარჯვა კატეგორიებში: საუკეთესო მოკლემეტრაჟიანი ფილმი და საუკეთესო მამაკაცის როლი მოკლემეტრაჟიან ფილმში და საუკეთესო მოკლემეტრაჟიანი ფილმისთვის მიიღო მაყურებელთა სიმპათიის პრიზი; აგრეთვე Feel Good Film Festival-ზე მიიღო ჯილდო როგორც საუკეთესო მოკლემეტრაჟიანმა ფილმმა. 2012 წლის 12 თებერვალს ნიკ ვუიჩიჩი დაქორწინდა კანაე მიიაჰარაზე, ხოლო 2013 წლის 14 თებერვალს მათ შეეძინათ ვაჟი — კიესი ჯეიმზ ვუიჩიჩი.

## რესურსები ინტერნეტში
*„ცხოვრება კიდურების გარეშე“ 
*ურთიერთობა არის სიმაღლე  
*ვიდეო ინტერვიუ ვუიჩიჩთან ერთად 
*ნიკ ვუიჩიჩის სურათები და ქორწილი  

კატეგორია:დაბადებული  4 დეკემბერი
კატეგორია:დაბადებული 1982
კატეგორია:ავსტრალიელი მოტივაციური ორატორები
კატეგორია:ქრისტიანობის მქადაგებლები
კატეგორია:მწერლები ანბანის მიხედვით
კატეგორია:ცოცხალი ადამიანები
რაჟდენ გვეტაძე

**რაჟდენ მათეს ძე გვეტაძე** (დ. 29 ივლისი, 1897, ციხია, ახლანდელი ტყიბულის მუნიციპალიტეტი — გ. 1 დეკემბერი, 1952, თბილისი) — ქართველი მწერალი, მთარგმნელი. 

## ბიოგრაფია
დაამთავრა სამკლასიანი სასწავლებელი და უსახსრობის გამო დაიწყო მუშაობა შეგირდად. პარალელურად სწავლობდა საღამოს სკოლაში. ბეჯითი ახალგაზრდა დაეწაფა წიგნებს და ამავე პერიოდში გადადგა პირველი მორიდებული ნაბიჯები ლიტერატურაში. 1913 წელს გამოქვეყნდა მისი ლექსები, ხოლო 1915 წელს პირველი წიგნი „მთვარის ზღაპარი“. ამ პერიოდში იგი უახლოვდება „ცისფერ ყანწელებს“, რაც აისახა კიდეც მის იმდროინდელ კრებულებში.

რ. გვეტაძემ პროზაში შედარებით გვიან დაიწყო მუშაობა. 1929 წელს გამოვიდა მისი პირველი დიდი რომანი „თეო“. ამას მოჰყვა „ჭიაკოკონა“, ხოლო 1935 წელს ერთ სიუჟეტურ ქარგაზე აგებული ნოველების კრებული „ლაშაური საღამოები“, რომელიც ახალი ეტაპია მის შემოქმედებაში.

რ. გვეტაძემ მრავალი პროზაული და პოეტური ნაწარმოები უძღვნა სამამულო ომს. მათ შორის კრებულები „მართალი ნოველები“, „ცხოვრება იწყება თავიდან“, ლექსები „შვილის წერილი“ და მრავალი სხვა. განსაკუთრებით აღსანიშნავია პოპულარული ლექსი „სიმღერა შალამბერიძეზე“, რომელიც ხალხმა სიმღერად აქცია. მწერლის პროზაული ნაწარმოებები გამოირჩევა მაღალი პროფესიონალიზმითა და ღრმა ემოციურობით, ხოლო მისი ლექსები მუსიკალურობითა და სიმარტივემდე სისრულით.

რ. გვეტაძე ნაყოფიერ მთარგმნელობით მოღვაწეობას ეწეოდა. მან გაამდიდრა ქართული მწერლობა მსოფლიო მნიშვნელობის ისეთი ძეგლებით, როგორიცაა ძველინდური ეპოსი „რამაიანა“, ფრანგული ეპოსი „სიმღერა როლანდზე“. მანვე თარგმნა აგრეთვე ნეკრასოვის, ფრანკოს, და სხვა რუსი, უკრაინელი, სომეხი, ბელორუსი მწერლების ნაწარმოებები.

1935-1950 წლებში სათავეში ედგა გამომცემლობა „ფედერაციას“ (შემდგომში „საბჭოთა მწერალი“).

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 104, თბ., 1994

კატეგორია:ქართველი მწერლები 
კატეგორია:დაბადებული 1897
კატეგორია:გარდაცვლილი 1952
კატეგორია:დიდუბის პანთეონში დაკრძალულები
კატეგორია:მწერლები ანბანის მიხედვით
გოგელია

საკუთარი სახელი ** გოგელია** შეიძლება აღნიშნავდეს ერთ-ერთ შემდეგ პიროვნებათაგანს:

* ანა გოგელია — არქიტექტორ-რესტავრატორი
* არჩილ გოგელია — ჟურნალისტი
* გიორგი გოგელია — პოლიტიკური მოღვაწე, ანარქისტი
* ილია გოგელია — პოლიტიკოსი
* იური გოგელია — პოლიტიკოსი, ფიზიკოსი
* რევაზ გოგელია — კალათბურთელი
* შალვა გოგელია — პუბლიცისტი, ანარქისტი


კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
მარკო ვერატი

**მარკო ვერატი** (; დ. 5 ნოემბერი, 1992, პესკარა, იტალია) — იტალიელი ფეხბურთელი, საფეხბურთო კლუბ „ალ-არაბის“ ნახევარმცველი. 2014 წლის მსოფლიოს ჩემპიონატის მონაწილე. 

## რესურსები ინტერნეტში 
*
* TuttoCalciatori profile
* 

კატეგორია:დაბადებული 5 ნოემბერი
კატეგორია:დაბადებული 1992
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:იტალიის ნაკრების ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:ლიგა 1-ის ფეხბურთელები
კატეგორია:პარი სენ-ჟერმენის ფეხბურთელები
კატეგორია:ცოცხალი ადამიანები
მარია მუზიჩუკი

**მარია მუზიჩუკი** (; დ. 21 სექტემბერი, 1992) — უკრაინელი ჭადრაკის დიდოსტატი ქალთა შორის. მსოფლიო ჩემპიონი ჭადრაკში ქალთა შორის.

მარიას დიდოსტატის წოდება 2015 წლის ქალთა შორის მსოფლიო ჩემპიონატის მოგების შემდეგ მიენიჭა. 2010 წელს მას ჰქონდა მსოფლიოში მეხუთე ჭადრაკის მოთამაშე გოგონას წოდება.

## რესურსები ინტერნეტში 
*
*

## სქოლიო
კატეგორია:დაბადებული 21 სექტემბერი
კატეგორია:დაბადებული 1992
კატეგორია:ჭადრაკის დიდოსტატები ქალთა შორის
კატეგორია:მსოფლიო ჩემპიონები ჭადრაკში ქალთა შორის
კატეგორია:უკრაინელი მოჭადრაკეები
კატეგორია:ჭადრაკის დიდოსტატები
კატეგორია:ცოცხალი ადამიანები
კატეგორია:ლვოვში დაბადებულები
გიორგი გოგელია

**გიორგი (კომანდო) ილიას ძე გოგელია** (დ. 6 სექტემბერი, 1878, ოზურგეთი — გ. 21 დეკემბერი, 1924, თბილისი) — ქართველი რევოლუციონერი, ანარქისტი.

## ბიოგრაფია
1895 წელს დაამთავრა ოზურგეთის სასულიერო სასწავლებელი, შემდეგ ქუთაისის საულიერო სემინარია. 1897 წელს გაემგზავრა საფრანგეთში, შევიდა ქ. ნანსის აგრონომიულ სასწავლებელში, შემდეგ ლოზანაში (შვეიცარია) დაამთავრა აგრონომიული ფაკულტეტი. სწავლას მოწყურებულიახალგაზრდა არც ამას სჯერდება და ჟენევის უმაღლეს სასწავლებელში ისმენს ლექციების კურსს ქიმიაში. უცხოეთში იგი დიდი რევოლუიცური წრეების მონაწილეა და პოპულარობით სარგებლობს ახალგაზრდებს შორის, აარსებს რუსი ანარქისტების ორგანიზებულ ჯგუფს. თავის მეუღლესთან ერთად, ჟენევაში რედაქტორობას ანარქისტების პარტიულ ორგანოს „Хлеб и воля“, რომელშიც აქტიურად თანამშრომლობდნენ ცნობილი ანარქისტები პეტრე კროპოტკინი, ვარლამ ჩერქეზიშვილი და ლუიჯი ბერტონი. რუსეთის პირველი რევოლუციის დროიდან კ. გოგელია ერთ-ერთი ყველაზე აქტიური ფიგურაა ანარქისტებს შორის და ქედან მოყოლებული, თებერვლის რევოლუციამდე რედაქტორობს სხვადასხვა ჟურნალ-გაზეთებს, მონაწილეობს მიტინგებსა და დისკუსიებში, კითხულობს ლექციებს. 1905 წლის რევოლუციის დროს ჩამოდის სამშობლოში, სოხუმსა და თბილისში ეწევა რევოლუციურ პროპაგანდას, რედაქტორობს „ნობათს“ და „მუშას“. მაგრამ მალე მთავრობისაგან დევნილი ისევ ევროპას აფარებს თავს — ჯერ შვეიცარიაშია, შემდეგ საფრანგეთში. კ. გოგელია ინგლისში უკავშირდება პ. კროპოტკინსა და ვ. ჩერქეზიშვილს, აქვეყნებს შრომებს; მათ შორის ყველაზე მნიშვნელოვანია „როგორ და რისგან განვითარდა რევოლუციონერული სინდიკალიზმი?“, პ. კროპოტკინის წინასიტყვაობით. აქვე უნდა ითქვას ის, რომ კროპოტკინი და მისი ქართველი მიმდევრების შეხედულებები გაარიტიკა ი. სტალინმა თავის თხზულებაში „ანარქიზმი თუ სოციალიზმი?“.

1921 წელს კომანდო გოგელია მძიმე ავადმყოფი ჩამოდის საქართველოში. ცხოვრობს ჯერ ქუთაისში, შემდეგ ქობულეთში, სიცოცხლე დაასრულა ფსიქიატრულ საავადმყოფოში.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“,გვ. 106,  თბ., 1994

## სქოლიო
კატეგორია:ქართველი რევოლუციონერები
კატეგორია:დაბადებული 6 სექტემბერი 
კატეგორია:დაბადებული 1878
კატეგორია:გარდაცვლილი  21 დეკემბერი
კატეგორია:გარდაცვლილი 1924
კატეგორია:ოზურგეთში დაბადებულები
კატეგორია:დიდუბის პანთეონში დაკრძალულები
გიორგი
კატეგორია:ქართველი ანარქისტები
ფატი გოკიელი

**ფატი (ფატმან) გაბრიელის ასული გოკიელი-ანთაძე** (დ. 25 ივლისი, 1901, ქუთაისი — გ. 8 დეკემბერი, 1973, თბილისი) — ქართველი პედაგოგი, მეცნიერი და მთარგმნელი.

## ბიოგრაფია
1919 წელს დაამთავრა ქუთაისის წმინდა ნინოს სახელობის სასწავლებელი და შევიდა თბილისის უნივერსიტეტის ფილოსოფიის ფაკულტეტზე, რომელიც 1924 წელს დაამთავრა. ერთდროულად სწავლობდა იურიდიულ და ეკონომიკურ ფაკულტეტებზე.

1926 წელს ფ. გოკიელი გახდა ასპირანტი სამოქალაქო სამართლის განხრით. 1927 წელს ტოვებს უნივერსიტეტს. ამის შემდეგ იგი მარჯანიშვილის თეატრშია, სადაც სამუდამოდ დაუკავშირდა ამ თეატრის რეჟისორს, შემდეგში ცნობილ თეატრალურ მოღვაწეს, დოდო ანთაძეს და მასთან ერთად უბრუნდება ქუთაისს.

1932 წლიდან ისევ თბილისშია, ეწევა სამეცნიერო პედაგოგიურ მოღვაწეობას, ხოლო 1938–1941 წლებში სწავლობს თბილისის უნივერსიტეტის ასპირანტურაში ფრანგული ლიტერატურის სპეციალობით. 1938–1952 წლებში მოღვაწეობს ქუთაისის პედაგოგიურ ინსტიტუტში, შემდეგი ათი წელი თბილისის უცხო ენათა ინსტიტუტში, ხოლო 1960 წლიდან გარდაცვალებამდე აქვე, სულხან-საბა ორბელიანის სახელობის პედაგოგიურ ინსტიტუტში.

ფატი გოკიელი სრულყოფილად ფლობდა ფრანგულსა და გერმანულ ენებს, იყო ფართო განათლების ლექტორი და მაღალკვალიფიციური მკვლევარი. მის კალამს ეკუთვნის არა ერთი საყურადღებო შრომა საზღვარგარეთული ლიტერატურის ისტორიიდან და კრიტიკული წერილები ქართული და რუსული ლიტერატურის საკითხებზე. არანაკლებ ნაყოფიერი იყო ფ. გოკიელის მთარგმნელობითი მოღვაწეობა. ქართველ მკითხველს გააცნო ელ. ტრიოლეს რომანი „ვარდები ნისიად“, კალაშნიკოვის ნარკვევი „სტანისლავსკის თეატრალური ეთიკა“, მ. ცვაიგის „ლეგენდა მესამე მტრედზე“, გორკის „მტრები“, ა. ოსტროვსკის „ტალანტები და თაყვანისმცემლები“, ფრ. ვოლფის „პროფესორი მამლოკი“, კ. სიმონოვის და სხვა რუსი თუ უცხოელი დრამატურგის პიესები.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 108, თბ., 1994

კატეგორია:ქართველი მთარგმნელები 
კატეგორია:დაბადებული 25 ივლისი
კატეგორია:დაბადებული 1901
კატეგორია:გარდაცვლილი  8 დეკემბერი
კატეგორია:გარდაცვლილი 1973
კატეგორია:დიდუბის პანთეონში დაკრძალულები
ფატი
ბრიჩევა

**ბრიჩევა** () — სოფელი მოლდოვაში, დონდუშენის რაიონში. მდებარეობს ზღვის დონიდან 184 მეტრზე. 2004 წლის მონაცემებით, მოსახლეობა 305 ადამიანს შეადგენდა.

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:დონდუშენის რაიონის სოფლები
ივანე გოკიელი

**ივანე (ვანო) რაფიელის ძე გოკიელი** (დ. 9 ოქტომბერი, 1899, თბილისი — გ. 10 ივლისი, 1972, იქვე) — ქართველი კომპოზიტორი, საქართველოს სსრ სახალხო არტისტი (1966).

## ბიოგრაფია
სწავლობდა ჯერ თბილისის, შემდეგ პეტროგრადის კონსერვატორიაში, რომელიც დაამთავრა 1921 წელს და დაიწყო აქტიური შემოქმედებითი და საზოგადოებრივი მოღვაწეობა. იგი იყო თბილისში სიმფონიური ორკესტრის დაარსების ერთ-ერთი ორგანიზატორი, საქართველოს კომპოზიტორთა კავშირის გამგეობის პასუხისმგებელი მდივანი, შემდეგ თავმჯდომარე, კონსერვატორიის დირექტორი. მაგრამ ვ. გოკიელი უწინარეს ყოვლისა იყო  მუსიკოსი, კომპოზიტორი. მის კალამს ეკუთვნის ისეთი ცნობილი ოპერები, როგორიცაა „პატარა კახი“, „ბროლის ქოში“, „წითელქუდა“.

წარმატებული აღმოჩნდა ვანო გოკიელის მცდელობა სიმფონიური მუსიკის დარგშიც. აღსანიშნავია მისი ვოკალური ციკლი, მუსიკა სპექტაკლებისა და კინოფილმებისათვის („წითელი ეშმაკუნები“, „ორი მეგობარი“, „დიადი განთიადი“, „ფორპოსტი“, „წყალქვეშა ტყვეობაში“, „ოქროს ბილიკი“) და სხვა.

დაჯილდოებული იყო „საპატიო ნიშნის ორდენითა“ და მედლებით.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
*გელაძე თ., ვანო გოკიელი, «საბჭოთა ხელოვნება», 1970, №1; 
*Пичхадзе М. Я., Вано Гокиели, «Советская музыка», 1955, №7
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 107, თბ., 1994

## რესურსები ინტერნეტში
* 
* ივანე გოკიელი — ეროვნული ფილმოგრაფია

## სქოლიო
კატეგორია:ქართველი კომპოზიტორები 
კატეგორია:დაბადებული 9 ოქტომბერი
კატეგორია:დაბადებული 1899
კატეგორია:გარდაცვლილი 10 ივლისი
კატეგორია:გარდაცვლილი 1972
კატეგორია:საქართველოს სსრ-ის სახალხო არტისტები
კატეგორია:საპატიო ნიშნის ორდენის კავალრები
კატეგორია:დიდუბის პანთეონში დაკრძალულები
ივანე
სიიმ კალასი

**სიიმ კალასი** (; დ.  2 ოქტომბერი, 1948, ტალინი, ესტონეთის სსრ) — ესტონელი პოლიტიკოსი. ესტონეთის პრემიერ-მინისტრი 2002-2003 წლებში. საგარეო საქმეთა მინისტრი 1995-1996 წლებში და ფინანსთა მინისტრი 1999-2002 წლებში. ამჟამად ევროკომისიის ვიცე-პრეზიდენტი. რიიგიკოგუს წევრი. რეფორმის პარტიის წევრი.

## რესურსები ინტერნეტში
*Siim Kallas, Official Media Gallery
*Official website
*KALLAS Siim International Who's Who
*European Parliament Answers to Commissioner Designate M. Kallas

კატეგორია:ესტონეთის პრემიერ-მინისტრები
კატეგორია:რიიგიკოგუს წევრები
კატეგორია:ესტონეთის საგარეო საქმეთა მინისტრები
კატეგორია:დაბადებული 1948
კატეგორია:დაბადებული 2 ოქტომბერი
კატეგორია:ცოცხალი ადამიანები
კატეგორია:ტალინში დაბადებულები
რუსუდან გვერდწითელი

**რუსუდან გრიგოლის ასული გვერდწითელი–ლორთქიფანიძე** (დ. 15 ივნისი, 1909, თბილისი — გ. 27 იანვარი, 1994, იქვე) — ქართველი არქიტექტორ-რესტავრატორი, საქართველოს ხელოვნების დამსახურებული მოღვაწე (1967). ბეჟან ლორთქიფანიძის მეუღლე.

## ბიოგრაფია
დაიბადა ცნობილი ქართველი ინჟინრის გრიგოლ გვერდწითელის ოჯახში. 1936 წელს ამიერკავკასიის ინდუსტრიული ინსტიტუტის არქიტექტურის ფაკულტეტის დამთავრების შემდეგ თითქმის მთელი ექვსი ათეული წელი უანგაროდ ემსახურა ქართული კულტურის ისტორიული ძეგლების შესწავლისა და რესტავრაციის საქმეს. 1937-1940 წლებში მუზეუმ „მეტეხის“ ასპირანტია ხელოვნების ისტორიის სპეციალობით, 1941-1949 წლებში მოღვაწეობს ნაკრძალ „ვარძიაში“ მეცნიერ თანამშრომლად. 1949 წელს როცა ქართველი ინტელიგენციის თაოსნობით საქართველოს კულტურის სამინისტროსთან პირველად საბჭოთა კავშირში შეიქმნა სპეციალური სამეცნიერო-სარესტავრაციო საწარმო სახელოსნო, 1950 წლის ივნისში რუსუდან გვერდწითელი მიიწვიეს ამ სახელოსნოში სამუშაოდ. იგი ჯერ არქიტექტორ-რესტავრატორი იყო, შემდეგ საპროექტო ბიუროს მთავარი სპეციალისტი და განყოფილების გამგე. მისი მონაწილეობით და ხელმძღვანელობით შესრულებული პროექტების საფუძველზე, აღდგენილ იქნა ვარძიის სამრეკლოს, ანანურის ციხის, გორის ციხის, გერგეტის სამების, ბზიფის ციხისა და ეკლესიის, ანჩისხატის ბაზილიკის, როსტომ მეფის სასახლის აბანოს, ბოლნისის სიონის და მრავალი სხვა საეკლესიო არქიტექტურული ძეგლები, სასახლეები და ციხესიმაგრეები. 

რუსუდან გვერდწითელი არაერთი სამეცნიერო ნაშრომისა და ნარკვევის ავტორია. მეტად საგულისხმოა მეთოდური ხასიათის წერილები ძეგლთა რესტავრაციის თაობაზე. გამოქვეყნებული აქვს წიგნები მცხეთის, ვარძიის და სხვათა შესახებ. იგი სამართლიანადაა მიჩნეული ქართული ხუროთმოძღვრული ძეგლების რესტავრაციის ერთ-ერთ ფუძემდებლად. 

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 103, თბ., 1994

## სქოლიო
კატეგორია:დაბადებული  15 ივნისი
კატეგორია:დაბადებული 1909
კატეგორია:გარდაცვლილი 27 იანვარი
კატეგორია:გარდაცვლილი 1994
კატეგორია:ქართველი არქიტექტორ-რესტავრატორები
კატეგორია:დიდუბის პანთეონში დაკრძალულები
ჰოლოვანივსკის რაიონი

**ჰოლოვანივსკის რაიონი** () — რაიონი უკრაინაში, კიროვოჰრადის ოლქში. მისი ფართობია 992 კმ². 2015 წლის აღწერის მონაცემებით რაიონის მოსახლეობა 31 110 ადამიანს შეადგენდა, ხოლო სიმჭიდროვე 33 კაცს კმ²-ზე. ჰოლოვანივსკის რაიონის ადმინისტრაციული ცენტრია ქალაქი ჰოლოვანივსკი.

## იხილეთ აგრეთვე
* უკრაინის ადმინისტრაციული დაყოფა
* უკრაინის რაიონები

## სქოლიო
კატეგორია:კიროვოჰრადის ოლქის რაიონები
ტიაგუ მენდეში

**ტიაგუ მენდეში** ( დ. 2 მარტი, 1981, ვიანა-დუ-კაშტელუ) — პორტუგალიელი ფეხბურთელი, პორტუგალიის ეროვნული ნაკრებისა და საფეხბურთო კლუბ „ატლეტიკოს“ წევრი. მონაწილეობა მიიღო ევრო 2004-სა და 2006 და 2010 წლების წლის მსოფლიო თასებზე.

## რესურსები ინტერნეტში 
* პროფილი ატლეტიკოს ოფიციალურ საიტზე 
* პროფილი Transfermarkt-ზე 
* პროფილი Soccerway-ზე 
* 
* 

კატეგორია:დაბადებული 1981
კატეგორია:პორტუგალიელი ფეხბურთელები
კატეგორია:ბრაგის ფეხბურთელები
კატეგორია:ლისაბონის ბენფიკას ფეხბურთელები
კატეგორია:ჩელსის ფეხბურთელები
კატეგორია:ლიონის ოლიმპიკის ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:იუვენტუსის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:ატლეტიკო მადრიდის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:დაბადებული 2 მარტი
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ალექსანდრე გომელაური

**ალექსანდრე გიორგის ძე გომელაური** (დ. 9 სექტემბერი, 1907, თბილისი — გ. 29 ივლისი, 1966, იქვე) — ქართველი მსახიობი, საქართველოს სსრ სახალხო არტისტი (1958).

## ბიოგრაფია
სკოლის დამთავრებისთანავე სწავლა განაგრძო თბილისის უნივერსიტეტის ეკონომიკურ ფაკულტეტზე. მაგრამ თეატრის სიყვარულმა გადაძლია და უკვე 1927 წლიდან სცენის თანამშრომელია თბილისის მუშათა თეატრში. შემდეგ მიიწვიეს ახლად გახსნილ თბილისის მოზარდ მაყურებელთა ქართულ თეატრში, სადაც სამი სეზონი დაჰყო. 1931 წელს გადავიდა ქუთაისის თეატრში. 1933 წლიდან სიცოცხლის ბოლომდე მარჯანიშვილის თეატრშია და ეკუთვნის იმ თაობას, რომელმაც ჩამოაყალიბა ამ კოლექტივის შემოქმედებითი სახე.

ალექსანდრე გომელაურმა ორმოცი წლის მანძილზე ქართულ სცენაზე შექმნა ასზე მეტი როლი. დაუვიწყარია მისი შვეიკი (იაროსლავ ჰაშეკის „გულადი ჯარისკაცი შვეიკი“), გიორგი („ჩატეხილი ხიდი“ ილია ჭავჭავაძის მიხედვით), დედის ბიჭი (უშანგი ჩხეიძის „გიორგი სააკაძე“), კაკუტა (პოლიკარპე კაკაბაძის „ყვარყვარე თუთაბერი“), მოურავი და გიჟუა (აქვსენტი ცაგარელის „რაც გინახავს ვეღარ ნახავ“), ჰორტენზია (უილიამ შექსპირის „ჭირვეული ცოლის მორჯულება“), ბობჩინსკი (ნიკოლოზ გოგოლის „რევიზორი“), კაპულეტი (უილიამ  შექსპირის „რომეო და ჯულიეტა“) და მრავალი სხვა.

დაკრძალულია მწერალთა და საზოგადო მოღვაწეთა დიდუბის პანთეონში.

## ჯილდოები და აღიარება
* 1943 — საქართველოს სსრ დამსახურებული არტისტი
* 1958 — საქართველოს სსრ სახალხო არტისტი

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. გვ. 109, თბ., 1994

## რესურსები ინტერნეტში
## სქოლიო
კატეგორია:დაბადებული 9 სექტემბერი
კატეგორია:დაბადებული 1907
კატეგორია:გარდაცვლილი 29 ივლისი
კატეგორია:გარდაცვლილი 1966
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:დიდუბის პანთეონში დაკრძალულები
ა
ღამბაშიძე

საკუთარი სახელი ** ღამბაშიძე** შეიძლება აღნიშნავდეს ერთ-ერთ შემდეგ პიროვნებათაგანს:

* გივი ღამბაშიძე — არქეოლოგი
* დავით ღამბაშიძე — დიპლომატი, პოლიტიკური მოღვაწე
* დავითი (ღამბაშიძე) — საეკლესიო მოღვაწე, პუბლიცისტი
* ვახტანგ ღამბაშიძე — ექიმი, საზოგადო მოღვაწე
* ზურაბ ღამბაშიძე — ინჟინერ-მშენებელი
* მედეა ღამბაშიძე — პოლიტიკური ემიგრანტი
* ნათელა ღამბაშიძე — ექიმი, კარდიოლოგი
* ნანა ღამბაშიძე — ფილოლოგი
* ნინო ღამბაშიძე — ეთნოლოგი
* ოთარ ღამბაშიძე — ექიმი, ფთიზიატრი
* როგნედა ღამბაშიძე — ენათმეცნიერი
* ქეთევან ღამბაშიძე — რეჟისორი  
* შალვა ღამბაშიძე — მსახიობი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით